b'\n_START_ARTICLE_\nUmetnost srednjega paleolitika\n_START_PARAGRAPH_\nNajzgodnej\xc5\xa1i nesporni dokazi prazgodovinske umetnosti datirajo v mlaj\xc5\xa1i paleolitik pred pribli\xc5\xbeno 50.000 do 40.000 leti.  Vizualna umetnost se je za\xc4\x8dela s pojavom kipcev, kroglic in jamskih poslikav v Evropi, Afriki, Ameriki in Avstraliji kulture homo sapiensa pred pribli\xc5\xbeno 40.000 leti. _NEWLINE_Skupaj z religijo in drugimi kulturnimi pridobitvami sodobne \xc4\x8dlove\xc5\xa1ke dru\xc5\xbebe je pojav figuralike treba ozna\xc4\x8diti kot popolno behavioristi\xc4\x8dno sodobnost. Obstaja pa dokaz nastajajo\xc4\x8dega estetskega ustvarjanja med homo erectusom starej\xc5\xa1ega paleolitika (stara kamena doba) in homo sapiensa v srednjem paleolitiku (srednja kamena doba) v obdobju, ki vodijo do za\xc4\x8detka mlaj\xc5\xa1ega paleolitika, od pred 200.000 do 50.000 leti, zlasti visoka simetrija kamnitega orodja, pogosto izdelanega z veliko skrbnostjo, bolj kot bi bilo nujno potrebno za navadno uporabo.\n_START_SECTION_\nPred homo sapiensom\n_START_PARAGRAPH_\nNajzgodnej\xc5\xa1i dokazi umetni\xc5\xa1ke dejavnosti v obliki diagonalnih vrezov, narejenih z zobom morskega psa, so bili v letu 2014 najdeni na 500.000 let starem fosilu \xc5\xa1koljke na Javi, v 1890-ih pripisani \xc4\x8dlove\xc4\x8dnjaku (homo erectusu). _NEWLINE_Homo erectus je precej prej izdeloval navidezno brezciljne vzorce na artefaktih, kot je tisti, ki so ga na\xc5\xa1li v Bilzingslebnu v Turingiji, kar bi lahko razumeli, da je bil predhodnik umetnosti, pa tudi da to razkriva namen mojstra za dekoriranje in modo zunaj prakti\xc4\x8dne uporabe. Simetrija in pozornost, namenjena obliki orodja, sta nekatere prepri\xc4\x8dali, da so v acheulskem pestnjaku in zlasti lovorovi konici prepoznali umetni\xc5\xa1ki izraz._NEWLINE_Maska iz jame Roche-Cotard bi bila prav tako lahko dokaz neandertal\xc4\x8deve figuralne umetnosti, \xc4\x8deprav je iz obdobja po njegovem stiku s homo sapiensom. Podobno je pi\xc5\xa1\xc4\x8dal z arheolo\xc5\xa1kega najdi\xc5\xa1\xc4\x8da Divje babe sporno imenovati za neandertal\xc4\x8devo glasbilo, datirano v pribli\xc5\xbeno leto 43.000._NEWLINE_V Maroku so tudi odkrili najdbe srednjepaleolitskega kiparstva, kot sta Venera iz kraja Tan-Tan (pred letom 300 000 pr. n. \xc5\xa1t.)  in Venera iz Berekhat Rama (250 tiso\xc4\x8d pr. n. \xc5\xa1t.). Oba predmeta sta lahko fizi\xc4\x8dni skalni formaciji z naklju\xc4\x8dno podobnostjo \xc4\x8dlove\xc5\xa1ke oblike, vendar nekateri znanstveniki menijo, da se ka\xc5\xbeejo sledovi pigmentov ali rezbarij, namenjenih dodatnemu poudarjanju \xc4\x8dloveku podobne oblike.\n_START_SECTION_\nJama Blombos\n_START_PARAGRAPH_\nLeta 2002 so v jami Blombos v Ju\xc5\xbeni Afriki odkrili kamne iz okre z vtisnjeno mre\xc5\xbeo ali kri\xc5\xbeastim vzorcem, datirane v obdobje pred pribli\xc5\xbeno 70.000 leti. Nekateri raziskovalci menijo, da so bili zgodnji ljudje (homo sapiens) sposobni abstrakcije in ustvarjanja abstraktne ali simbolne umetnosti. V jami Blombos so odkrili tudi kroglice iz \xc5\xa1koljk, datirane v obdobje okoli 70.000 let pr. n. \xc5\xa1t.  Leta 2011 so naleteli na del jame, v kateri so bile slike skupaj z drugimi umetni\xc5\xa1kimi predmeti, datirani v leta pred 100.000._NEWLINE_Ve\xc4\x8d arheologov, tudi Richard Klein iz Stanforda, dvomijo, da je jama Blombos prvi primer dejanske umetnosti.'